2002ல் சிறிய பையுடனும் கொஞ்சம் நம்பிக்கையுடனும் பெங்களூருவுக்கு போய் சேர்ந்தார். அங்குள்ள இண்டர்நெட் கஃபேகள் மூலம் அனைத்து வகையான தொழில்நுட்ப வேலைகள் மற்றும் தொழில்முனைவுகள் பற்றி கற்றுக்கொள்ளத் தொடங்கினார். தெரிந்துகொள்ள வேண்டும் என்ற தீராத ஆர்வத்தால் உந்தப்பட்ட அவர், சிறப்பாக ஆங்கிலம் பேசும் திறமையின் அவசியத்தையும் உணர்ந்தார். இதற்காக ஒரு ஆங்கில அகராதி வங்கினார். ஷிட்னி ஷெல்டன், ஜெஃப்ரி ஆர்ச்சர் போன்றோரின் நாவல்களை படிப்பதில் வெகுநேரம் பொது நூலகங்களில் செலவிட்டார். தன் ஆங்கில அறிவையும் உச்சரிப்பையும் செழுமைப்படுத்திக்கொள்ள சி.என்.என். தொலைக்காட்சியை பார்ப்பார்.